Pojem "policajt" sa spravidla používa na označenie príslušníkov Policajného zboru, avšak osobitné predpisy ustanovujú, že policajtom môžu byť aj osoby patriace do iných ozbrojených zborov (napr. príslušníci vojenskej polície, Zboru väzenskej a justičnej stráže, pracovníci finančnej správy - § 10 ods. 7 Trestného poriadku). Rovnako sa medzi policajtov zaraďujú aj príslušníci Slovenskej informačnej služby a príslušníci Národného bezpečnostného úradu (§ 2 ods. 1 zákona č. 73/1998 Z. z.). Naopak - zákon č. 564/1991 Zb. o obecnej polícií neoznačuje osoby pracujúce pre obecnú políciu ako "policajtov". Tieto osoby sa formálne nazývajú "pracovníci obecnej polície" a teda používanie pojmu "mestský/obecný policajt" je nesprávne. Pracovníci obecnej polície ani nedisponujú štandardnými právomocami, ako iné osoby, ktoré zákony za policajtov priamo označujú.
Policajtom sa na účely tohto zákona rozumie a) vyšetrovateľ Policajného zboru, b) vyšetrovateľ Policajného zboru zaradený na Úrade inšpekčnej služby, ak ide o trestné činy príslušníkov ozbrojených bezpečnostných zborov, ich spolupáchateľov alebo účastníkov takéhoto trestného činu, ostatných členov organizovanej skupiny, extrémistickej skupiny alebo nebezpečného zoskupenia a nejde o trestné činy uvedené v písmene c); to platí, aj ak ide o trestné činy colníkov, ich spolupáchateľov alebo účastníkov takéhoto trestného činu, ostatných členov organizovanej skupiny, extrémistickej skupiny alebo nebezpečného zoskupenia a nejde o trestné činy uvedené v písmene c), c) vyšetrovateľ finančnej správy, ak ide o trestné činy spáchané v súvislosti s porušením colných predpisov alebo daňových predpisov v oblasti dane z pridanej hodnoty pri dovoze a spotrebných daní, d) poverený príslušník Policajného zboru, e) poverený príslušník vojenskej polície v konaní o trestných činoch príslušníkov ozbrojených síl, f) poverený príslušník Zboru väzenskej a justičnej stráže v konaní o trestných činoch osôb vo výkone trestu odňatia slobody alebo vo väzbe, g) poverený pracovník finančnej správy, ak ide o trestné činy spáchané v súvislosti s porušením colných predpisov alebo daňových predpisov v oblasti dane z pridanej hodnoty pri dovoze a spotrebných daní, h) veliteľ námornej lode v konaní o trestných činoch spáchaných na tejto lodi.
§ 10 ods. 7 zákona č 301/2005 Z. z. Trestného poriadku.
fyzická osoba, ktorá je spravidla v služobnom pomere a vykonáva štátnu službu v služobnom úrade, pričom v rámci osobitných právnych predpisov je určené, kto sa rozumie policajtom na účely konkrétneho právneho predpisu a aké kompetencie tejto osobe prislúchajú
Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície.
Zákon č. 171/1993 Z. z. o Policajnom zbore,
Zákon č. 301/2005 Z. z. Trestný poriadok,
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007,
adjustácia policajta na profesijnú činnosť
obmedzenie osobnej slobody podozrivej osoby
skončenie služobného pomeru stratou hodnosti
skončenie služobného pomeru zákazom činnosti výkonu funkcie policajta
výsluhové zabezpečenie policajtov a vojakov
zrušenie služobného pomeru v skúšobnej dobe